CELEX: 32021D1437
Language: et
Date: 2021-08-03 00:00:00
Title: Euroopa Keskpanga otsus (EL) 2021/1437, 3. august 2021, millega muudetakse otsust (EL) 2017/934 järelevalve alla kuuluvate üksuste olulisust käsitlevate otsuste delegeerimise kohta (EKP/2021/33)

6.9.2021   
               
               
                  ET
               
               
                  Euroopa Liidu Teataja
               
               
                  L 314/1
               
            
         EUROOPA KESKPANGA OTSUS (EL) 2021/1437,
         3. august 2021,
         millega muudetakse otsust (EL) 2017/934 järelevalve alla kuuluvate üksuste olulisust käsitlevate otsuste delegeerimise kohta (EKP/2021/33)
         EUROOPA KESKPANGA NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu määrust (EL) nr 1024/2013, 15. oktoober 2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga (1), eelkõige selle artiklit 6,
         võttes arvesse Euroopa Keskpanga otsust (EL) 2017/933, 16. november 2016, otsustamispädevuse delegeerimise üldraamistiku kohta seoses järelevalveülesannetega seotud õigusaktidega (EKP/2016/40) (2), eelkõige selle artiklit 4,
         ning arvestades järgmist:
         
                     (1)
                  
                  
                     Euroopa Keskpanga otsuses (EL) 2017/934 (EKP/2016/41) (3) on määratletud kriteeriumid otsustamispädevuse delegeerimiseks Euroopa Keskpanga (EKP) tööüksuste juhtidele järelevalve alla kuuluvate üksuste olulisust käsitlevate otsuste tegemiseks. Selle otsuse kohaldamisel saadud kogemused on näidanud, et teatavad täpsustused ja tehnilised muudatused on vajalikud eelkõige nende kriteeriumide kohaldamise järjepidevuse ja kindluse tagamiseks.
                  
               
                     (2)
                  
                  
                     Otsustamispädevuse delegeerimisemenetlust tuleks täpsustada seoses selliste olulisust käsitlevate otsuste muutmisega, mille puhul tööüksuste juhtidel on kahtlusi sellise otsuse seotuse suhtes ühe või mitme muu otsusega, mis vajavad järelevalvealast heakskiitu. See võib olla nii juhul, kui asjaomase järelevalvealase hindamise tulemus mõjutab otseselt ühte või mitut neist muudest otsustest ja seetõttu peaks sama otsuse tegija kaaluma otsuseid üheaegselt, et vältida vastuolulisi tulemusi.
                  
               
                     (3)
                  
                  
                     24. juunil 2020 otsustas EKP nõukogu seada sisse tiheda koostöö EKP ja Bulgaaria Vabariigi vahel (4) ning EKP ja Horvaatia Vabariigi vahel (5). Määruse (EL) nr 1024/2013 artikli 7 lõikes 1 on sätestatud, et teatavate ülesannete täitmiseks seoses krediidiasutustega, mis on asutatud liikmesriigis, kelle rahaühik ei ole euro, võib EKP anda juhiseid selle liikmesriigi pädevale asutusele, kui nimetatud artikli kohaselt on sisse seatud tihe koostöö. Seepärast on asjakohane lisada sellised juhised nende aktide hulka, mille EKP võib vastu võtta tööüksuste juhtidele delegeerimise teel vastavalt otsuse (EL) 2017/933 (EKP/2016/40) asjakohastele sätetele.
                  
               
                     (4)
                  
                  
                     Lisaks, kui tööüksuste juhtidel on kahtlusi olulisust käsitleva otsuse muudatuse keerukuse või tundlikkuse - mõju EKP mainele ja/või ühtse järelevalvemehhanismi toimimisele – suhtes, tuleks selline olulisust käsitleva otsuse muudatus vastu võtta vastuväidete mitteesitamise menetluses, mitte delegeeritud otsusega. See muudatus tagab kooskõla otsuse (EL) 2017/933 (EKP/2016/40) artikli 4 kohaselt EKP nõukogu poolt vastu võetud delegeerimisotsustes sätestatud korraga muud liiki järelevalveotsuste suhtes.
                  
               
                     (5)
                  
                  
                     Seetõttu tuleb otsust (EL) 2017/934 (EKP/2016/41) vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Muudatused
            Otsust (EL) 2017/934 (EKP/2016/41) muudetakse järgmiselt:
            
                        1)
                     
                     
                        artiklis 1 lisatakse järgmine punkt 9:
                        
                           „9)   „tundlikkus“ (sensitivity) – omadus või tegur, millel võib olla negatiivne mõju EKP mainele ja/või ühtse järelevalvemehhanismi tulemuslikule ja järjepidevale toimimisele, sealhulgas, kuid mitte ainult: a) asjaomase järelevalve alla kuuluva üksuse suhtes on varasemalt kohaldatud või kohaldatakse praegu rangeid järelevalvemeetmeid, nt varase sekkumise meetmed; b) kavandatavast otsusest kujuneb selle vastu võtmisel pretsedent, mis võib tulevikus muutuda EKP suhtes siduvaks; c) kavandatava otsusega võib selle vastu võtmisel kaasneda negatiivne meedia- või avalik tähelepanu; või d) EKPga tihedat koostööd tegev riiklik pädev asutus teatab EKP-le kavandatava otsusega mittenõustumisest.“;
                        
                     
                  
                        2)
                     
                     
                        artiklis 2 lisatakse järgmised lõiked 3 kuni 5:
                        
                           „3.   Olulisust käsitleva otsuse muudatust ei võeta vastu delegeeritud otsusena, kui hindamise keerukuse või küsimuse tundlikkuse tõttu tuleb see vastu võtta vastuväidete mitteesitamise menetluses.
                        
                        
                           4.   Lõike 1 kohast otsustamispädevuse delegeerimist kohaldatakse:
                           
                                       a)
                                    
                                    
                                       järelevalveotsuste vastuvõtmisel EKP poolt;
                                    
                                 
                                       b)
                                    
                                    
                                       EKP poolt määruse (EL) nr 1024/2013 artikli 7 kohaste juhiste andmisel riiklikele pädevatele asutustele, kellega EKP on seadnud sisse tiheda koostöö.
                                    
                                 
                        
                           5.   Tööüksuste juhid esitavad olulisust käsitleva otsuse muudatuse, mis vastab artiklis 3 sätestatud delegeeritud otsuste vastuvõtmise kriteeriumidele, järelevalvenõukogule ja EKP nõukogule vastuvõtmiseks vastuväidete mitteesitamise menetluse kohaselt, kui selle olulisust käsitleva otsuse muudatuse järelevalvealane hinnang mõjutab otseselt teise sellise otsuse järelevalvealast hindamist, mis tuleb vastu võtta vastuväidete mitteesitamise menetluse kohaselt.“
                        
                     
                  
         
            Artikkel 2
            Jõustumine
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Frankfurt Maini ääres, 3. august 2021
            
               
                  EKP president
               
               Christine LAGARDE
            
         
         
            (1)  ELT L 287, 29.10.2013, lk 63.
         
            (2)  ELT L 141, 1.6.2017, lk 14.
         
            (3)  Euroopa Keskpanga 16. novembri 2016. aasta otsus (EL) 2017/934 järelevalve alla kuuluvate üksuste olulisust käsitlevate otsuste delegeerimise kohta (EKP/2016/41) (ELT L 141, 1.6.2017, lk 18).
         
            (4)  Euroopa Keskpanga 24. juuni 2020. aasta otsus (EL) 2020/1015 tiheda koostöö alustamise kohta Euroopa Keskpanga ja Българска народна банка (Bulgaaria keskpanga) vahel (EKP/2020/30) (ELT L 224I, 13.7.2020, lk 1).
         
            (5)  Euroopa Keskpanga otsus (EL) 2020/1016, 24. juuni 2020, tiheda koostöö alustamise kohta Euroopa Keskpanga ja Hrvatska Narodna Banka vahel (EKP/2020/31) (ELT L 224I, 13.7.2020, lk 4).